تورکیه سلاح‌لی قوه‌لری‌نین سوریه-نین عفرین بؤلگه‌سینده تروریستلره قارشی حیاتا کئچیردیگی "زیتون دالی" عملیاتیندا ایندیه ده ک 303 تروریست ضررسیزلشدیریلدی.
تورکیه سلاح‌لی قوه‌لری‌نین وئردیگی آچیقلامایا گؤره، عملیاتین 6-جی گونونده داها 6 هدف محو ائدیلدی.
هاتای ویلایتی‌نین سرحد منطقه‌سینده یئرلشن تورکیه سلاح‌لی قوه‌لرینین ‌ بیرلیک‌لری عفرین-ده تثبیت ائدیلن ترور تشکیلاتی‌نین موضع لرینه صاباح ساعات لاریندان اعتبارا آرالیک لارلا چوخ سایدا اوبوس و توپ واسیطه سیله آتش آچیب.
عملیات چرچیوه‌سینده تورکیه سلاح‌لی قوه‌لری‌نین و آزاد سوریا اردوسو منسوب‌لاری طرفین‌دن عفرین اراضی‌لرینده 7 تروریست یاخالاندی.
تورکیه‌نین ریحان‌لی و هاسسا قصبه‌لرینه گتیریلن تروریستلردن 3-و معین پروسئس‌دن سونرا محکمه طرفین‌دن توتولوب. دیگر تروریستلرین محکمه ایشلری‌نین داوام ائتدیگی بیلدیریلیب.
آچیقلامادا عملیاتین سوریه-نین تورپاق بوتؤو‌لوگونه سایغی‌لی شکیلده داوام ائتدیریلدیگی وورغولانیب.
